Udstillingen består af 50 udvalgte håndarbejder og samler quilt fra hele verden. Kunst tager form Udstillingen med den danske undertitel "Kunst tager form" kan som det eneste sted i Danmark ses på Vendsyssel Historiske Museum i Hjørring fra i dag til og med søndag den 8. juli 2007. Udstilling siden 2005 De store håndarbejder blev første gang udstillet på International Quilt Market and International Quilt Festival i Houston, Texas, USA i efteråret 2005 og efterfølgende på museer og festivaler i både Europa, Asien og Australien. Arrangeret siden 1996 Den internationale quiltudstilling er blevet en årlig tilbagevendende begivenhed, som Husqvarna-Viking har arrangeret siden 1996. Hvert år vælges et tema, som deltagerne skal udtrykke i deres værker. Femte gang i Hjørring Det er femte gang Vendsyssel Historiske Museum har den glæde at kunne vise resultatet af Husqvarna Vikings store konkurrence og museet håber lige som tidligere, at mange benytter den enestående lejlighed til at se de smukke håndarbejder før udstillingen drager videre.

Opsummering:
Den internationale quiltudstilling Art Takes Shape er kommet til Danmark.